Kakawin Nāgarakṛtâgama/Pupuh 15
Pupuh 15 - Śikhariṇī 

1. 
a. nāhan lwir ning deśāntara kacaya de śrī narapatī 
b. tuhun tang SyangkÂyodhyapura kimutang Dharmanāgarī 
c. marūtma mwang ring rājapura nguniweh Singhanagarī 
d. ri Cāmpa Kāmbojānyat i Yawana mitrêka satatā

2. 
a. kunang têkang nūṣa Madhura tatān ilwing parapurī
b. ri denyān tunggal mwang Yawadhārani rakwaikana dangū 
c. samudra nanggung  bhūmi kĕta śaka kalanya karĕngö
d. tĕwĕknyan dadyāpāntara sasiki tatwanya tan adoh

3. 
a. huwus rabḍang dwīpāntara sumiwi ri śrī narapati
b. paḍāsthity awwat pāhuḍama wijil angkĕn pratimasa 
c. sake kotsāhan sang prabhū ri sakhahaywanyan iniwö 
d. bhūjangga mwang mantrînutus umahalot patti satatā

Nāgarakṛtâgama
Kakawin Nāgarakṛtâgama